22007A0706(01)



SPORAZUM

između Europske zajednice i Vlade Ukrajine o trgovini određenim proizvodima od čelika

EUROPSKA ZAJEDNICA, dalje u tekstu: „Zajednica”, s jedne strane, i

VLADA UKRAJINE, s druge strane,

zajedno „stranke”,

BUDUĆI DA je Protokol Sporazumu o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Ukrajine, s druge strane, dalje u tekstu: „SPS”, stupio na snagu 1. ožujka 1998.;

BUDUĆI DA je želja stranaka promicati uređen i pravični razvoj međusobne trgovine čelikom;

BUDUĆI DA članak 22. stavak 1. SPS-a propisuje da trgovinu određenim proizvodima od čelika uređuje glava III. navedenog Sporazuma, osim njezinog članka 14. te odredbe sporazuma o dogovorima o količini; budući da ovaj Sporazum čini sporazum na koji se poziva članak 22. stavak 1. SPS-a;

IMAJUĆI NA UMU proces pristupanja Ukrajine Svjetskoj trgovinskoj organizaciji (WTO) i potporu Zajednice uključivanju Ukrajine u međunarodni trgovinski sustav;

BUDUĆI DA je za godine od 1995. do 2001. trgovina određenim proizvodima od čelika bila uređena sporazumima između stranaka, u 2002., 2003. i 2004. godini posebnim dogovorima, a od studenoga 2004. sporazumima, prikladno je stoga zaključiti novi Sporazum;

BUDUĆI DA stranke ponovno potvrđuju svoju obvezu postizanja, a neposredno po ispunjenju uvjeta, potpune liberalizacije trgovine u pogledu proizvoda od čelika iz ovog Sporazuma;

BUDUĆI DA ovaj Sporazum treba pratiti suradnja između stranaka u pogledu njihovih industrija čelika, uključujući odgovarajuće razmjene podataka unutar kontaktne skupine za ugljen i čelik kako je predviđeno člankom 22. stavkom 2. SPS-a,

SPORAZUMJELE SU SE:

Članak 1.

1. Ovaj se Sporazum primjenjuje na trgovinu proizvodima od čelika, podrijetlom iz stranaka, navedenima u Prilogu I. ovom Sporazumu.

2. Trgovina proizvodima od čelika navedenim u Prilogu II. može podlijegati količinskim ograničenjima.

3. Trgovina proizvodima od čelika koji nisu navedeni u Prilogu II. ne podliježe količinskim ograničenjima.

4. U slučaju proizvoda od čelika i predmeta koji nisu obuhvaćeni ovim Sporazumom, primjenjuju se relevantne odredbe SPS-a.

Članak 2.

1. Stranke su suglasne uspostaviti i održavati, tijekom razdoblja valjanosti ovog Sporazuma, dogovore o količini kojima se utvrđuju ograničenja navedena u Prilogu III. ovom Sporazumu o izvozu proizvoda navedenih u Prilogu II. iz Ukrajine u Zajednicu. Taj izvoz podliježe sustavu dvostruke provjere kako je utvrđeno u Protokolu A.

2. Stranke ponovno potvrđuju svoju obvezu postizanja potpune liberalizacije trgovine u pogledu proizvoda od čelika navedenih u Prilogu II. neposredno po utvrđivanju uvjeta.

3. Stranke su suglasne da će uvoz proizvoda od čelika navedenih u Prilogu II. u Zajednicu iz Ukrajine od 1. siječnja 2007. do stupanja na snagu ovog Sporazuma biti izuzet iz količinskih ograničenja navedenih u Prilogu III.

4. Uvoz većih količina od onih spomenutih u Prilogu III. dopušten je kada industrija Zajednice ne može zadovoljiti unutarnju potražnju i kada nastane nedostatak u ponudi jednog ili više proizvoda iz Priloga II. Savjetovanja se održavaju bez odgode na zahtjev bilo koje od stranaka kako bi se utvrdila razina nedostatka na temelju objektivnih dokaza. Po završetku savjetovanja Zajednica pokreće svoje unutarnje postupke u svrhu povećanja količinskih ograničenja navedenih u Prilogu III.

5. Stranke mogu, u bilo kojem trenutku, zatražiti savjetovanja u vezi s:

Članak 3.

1. Uvoz u carinsko područje Zajednice za slobodno kretanje proizvoda navedenih u Prilogu II. podliježe predočenju uvozne dozvole koju je izdalo nadležno tijelo države članice na temelju predočene izvozne dozvole koju su izdala tijela Ukrajine te dokazu o podrijetlu u skladu s odredbama Protokola A.

2. Uvoz na carinsko područje Zajednice proizvoda navedenih u Prilogu II. ne podliježe količinskim ograničenjima navedenima u Prilogu III. pod uvjetom da su prijavljeni prije ponovnog izvoza izvan Zajednice u istom stanju ili nakon prerade, unutar administrativnog sustava kontrole koji postoji u Zajednici.

3. Prijenos iznosa količinskih ograničenja koji nisu iskorišteni tijekom bilo koje kalendarske godine na odgovarajuća količinska ograničenja za sljedeću kalendarsku godinu odobrava se do 10 % relevantnog količinskog ograničenja navedenog u Prilogu III. za predmetnu skupinu proizvoda za godinu u kojoj nije iskorištena. Ukrajina je dužna obavijestiti Zajednicu najkasnije 31. ožujka sljedeće godine ako ima namjeru koristiti ovu odredbu.

4. Do 15 % količinskog ograničenja za predmetnu skupinu proizvoda može se prenijeti na jednu ili više skupina. Količinsko ograničenje za predmetnu skupinu proizvoda može se prilagoditi jednom u tijeku kalendarske godine. Bilo kakva prilagodba količinskih ograničenja zbog prijenosa odnosi se samo na kalendarsku godinu u tijeku. Ukrajina je dužna obavijestiti Zajednicu najkasnije 31. svibnja sljedeće godine ako ima namjeru koristiti ovu odredbu.

Članak 4.

1. Kako bi sustav dvostruke provjere bio što učinkovitiji i kako bi se mogućnosti zlouporabe i izbjegavanja svele na najnižu razinu:

2. U slučaju bilo kakvih značajnih odstupanja, a uzimajući u obzir vremenske čimbenike u pogledu takve informacije, bilo koja od stranaka može zatražiti savjetovanja koja započinju bez odgode.

3. Ne dovodeći u pitanje stavak 1. i radi osiguranja učinkovitosti ovog Sporazuma, stranke su suglasne poduzeti sve potrebne mjere kako bi spriječile, istražile i poduzele sve potrebne pravne i/ili upravne radnje protiv izbjegavanja, posebno prekrcajom, preusmjeravanjem, lažnim deklariranjem zemlje ili mjesta podrijetla, krivotvorenjem isprava, lažnim deklariranjem količina, opisa ili razvrstavanja robe. Sukladno navedenom, stranke su suglasne uspostaviti potrebne zakonske odredbe i upravne postupke kako bi omogućile poduzimanje učinkovitih radnji protiv takvog izbjegavanja, što uključuje donošenje zakonski obvezujućih korektivnih mjera protiv izvoznika i/ili uvoznika na koje se to odnosi.

4. Ako koja od stranaka na temelju dostupnih informacija smatra da se ovaj Sporazum izbjegava, može zatražiti savjetovanje s drugom strankom koje će se održati bez odgode.

5. Do rezultata savjetovanja iz stavka 4. Vlada Ukrajine je dužna, kao zaštitnu mjeru i ako to zatraži Zajednica, poduzeti sve potrebne mjere kako bi osigurala da se ondje gdje postoji dovoljno dokaza o izbjegavanju izvrše prilagodbe količinskih ograničenja, koje je potrebno usuglasiti nakon savjetovanja iz stavka 4., a za kalendarsku godinu u kojoj je upućen zahtjev za savjetovanja iz stavka 4. ili za sljedeću godinu, ako je ograničenje za tu kalendarsku godinu iskorišteno.

6. Ako tijekom savjetovanja iz stavka 4. stranke ne postignu obostrano zadovoljavajuće rješenje, Zajednica ima pravo prijeboja relevantnih količina s količinskim ograničenjem utvrđenim u Prilogu III. ako postoje dovoljni dokazi da su proizvodi od čelika iz ovog Sporazuma, a podrijetlom iz Ukrajine, uvezeni izbjegavanjem ovog Sporazuma.

7. Ako tijekom savjetovanja iz stavka 4. stranke ne postignu obostrano zadovoljavajuće rješenje, Zajednica ima pravo, ako postoje dovoljni dokazi o lažnoj deklaraciji u odnosu na količine, opis ili razvrstavanje, odbiti uvesti predmetne proizvode.

8. Stranke su suglasne u potpunosti surađivati kako bi učinkovito spriječile i riješile sve probleme koji proizlaze iz izbjegavanja ovog Sporazuma.

Članak 5.

1. Zajednica neće podijeliti količinska ograničenja utvrđena ovim Sporazumom o uvozu u Zajednicu proizvoda navedenih u Prilogu II. na područne dijelove.

2. Stranke surađuju u svrhu sprečavanja iznenadnih i štetnih promjena u tradicionalnim trgovinskim tokovima u Zajednicu. Ako nastupi iznenadna i štetna promjena (uključujući područnu koncentraciju ili gubitak tradicionalnih kupaca), Zajednica ima pravo zatražiti savjetovanja kako bi se pronašlo zadovoljavajuće rješenje problema. Ta se savjetovanja održavaju bez odgode.

3. Ukrajina ulaže napore kako bi osigurala da izvoz u Zajednicu proizvoda navedenih u Prilogu II. bude vremenski raspoređen što je ravnomjernije moguće tijekom godine. Ako nastupi iznenadni i štetan val izvoza, Zajednica ima pravo zatražiti savjetovanja kako bi se pronašlo zadovoljavajuće rješenja problema. Ta se savjetovanja održavaju bez odgode.

4. Uz obvezu iz stavka 3. i ne dovodeći pritom u pitanje savjetovanja predviđena člankom 2. stavkom 5., ako broj dozvola koji su izdala ukrajinska tijela dostigne 90 % količinskih ograničenja za predmetnu kalendarsku godinu, stranke mogu zatražiti savjetovanja. Ta se savjetovanja održavaju bez odgode. Do rezultata tih savjetovanja ukrajinska tijela mogu nastaviti s izdavanjem izvoznih dozvola za proizvode navedene u Prilogu II. pod uvjetom da ne premaše količine iz Priloga III.

Članak 6.

1. Ako je proizvod naveden u Prilogu II. uvezen u Zajednicu iz Ukrajine pod uvjetima koji nanose ili bi mogli nanijeti značajnu štetu proizvođačima sličnih proizvoda iz Zajednice, Zajednica Ukrajini dostavlja sve relevantne podatke radi pronalaženja rješenja prihvatljivog za obje stranke. Stranke odmah započinju savjetovanja.

2. Ako savjetovanja iz stavka 1. ne urode sporazumom u roku od 30 dana od dana zahtjeva Zajednice za savjetovanjima, Zajednica može ostvariti pravo na poduzimanje radnji u pogledu zaštitnih mjera sukladno odredbama Sporazuma o partnerstvu i suradnji.

3. Bez obzira na odredbe ovog Sporazuma, primjenjuju se odredbe članka 19. Sporazuma o partnerstvu i suradnji.

Članak 7.

1. Razvrstavanje proizvoda iz ovog Sporazuma temelji se na tarifnoj i statističkoj nomenklaturi Zajednice dalje u tekstu: „kombinirana nomenklatura” ili u skraćenom obliku „KN”. Sve izmjene kombinirane nomenklature sukladno postupcima na snazi u Zajednici, a u pogledu proizvoda navedenih u Prilogu II. ili odluke vezane za razvrstavanje robe ne utječu na smanjenje količinskih ograničenja proizvoda navedenih u Prilogu III.

2. Podrijetlo proizvoda obuhvaćenih ovim Sporazumom utvrđuje se sukladno pravilima koja su na snazi u Zajednici. Sve izmjene tih pravila o podrijetlu priopćavaju se Vladi Ukrajine i ne utječu na smanjenje količinskih ograničenja iz ovog Sporazuma. Postupci kontrole podrijetla gore spomenutih proizvoda utvrđeni su u Protokolu A.

Članak 8.

1. Ne dovodeći u pitanje povremenu razmjenu informacija o izvoznim i uvoznim dozvolama sukladno članku 4. stavku 1., stranke su suglasne razmjenjivati dostupne statističke podatke o trgovini proizvodima navedenim u Prilogu II. u odgovarajućim vremenskim razmacima, pri čemu uzimaju u obzir najkraća razdoblja u kojima se predmetni podaci pripremaju, a koji će se odnositi na izvozne i uvozne dozvole izdane sukladno članku 3. te uvozne i izvozne statističke podatke u pogledu predmetnih proizvoda.

2. Stranke mogu zatražiti savjetovanja u slučaju bilo kakvih značajnih odstupanja od razmijenjenih informacija.

Članak 9.

1. Ne dovodeći u pitanje odredbe o savjetovanjima predviđenim u prethodnim člancima u pogledu posebnih okolnosti, savjetovanja se održavaju u slučaju bilo kakvih problema koji proizlaze iz primjene ovog Sporazuma na zahtjev bilo koje od stranaka. Savjetovanja se održavaju u duhu suradnje i u želji premošćivanja razlika između stranaka.

2. Ako Sporazum propisuje da je savjetovanja potrebno održati bez odgode, stranke se obvezuju upotrijebiti sva razumna sredstva kako bi osigurale da se to postigne.

3. Na sva ostala savjetovanja primjenjuju se sljedeće odredbe:

Članak 10.

1. Ovaj Sporazum stupa na snagu na dan njegova potpisivanja. Ostaje na snazi do 31. prosinca 2007., podložno svim izmjenama o kojima se stranke suglase i ako se ne otkaže ili raskine sukladno odredbama stavka 3. odnosno 4. Ovaj se Sporazum automatski produljuje iz godine u godine, pod uvjetom da nijedna od stranaka drugoj stranci ne uputi pisanu obavijest o otkazu Sporazuma najmanje šest mjeseci prije njegova isteka. Svakim godišnjim produljenjem, količine u svakoj skupini proizvoda povećavaju se za 2,5 %.

2. Svaka od stranaka može predložiti izmjene ovog Sporazuma uz obvezu suglasnosti obiju stranaka, a koje izmjene počinju proizvoditi pravne učinke sukladno dogovoru stranaka.

3. Svaka od stranaka može otkazati ovaj Sporazum, pod uvjetom da dostavi obavijest najmanje šest mjeseci prije. U tom slučaju Sporazum prestaje vrijediti istekom otkaznog roka, a ograničenja utvrđena ovim Sporazumom se razmjerno smanjuju do dana stupanja na snagu otkaza, osim ako stranke odluče drukčije.

4. U slučaju da Ukrajina pristupi Svjetskoj trgovinskoj organizaciji (WTO) prije isteka ovog Sporazuma, Sporazum se prestaje primjenjivati, a količinska se ograničenja ukidaju od dana pristupanja.

5. Zajednica pridržava pravo poduzimanja, u svakom trenutku, svih primjerenih mjera, uključujući ponovno uvođenje sustava autonomnih kvota u pogledu izvoza iz Ukrajine proizvoda navedenih u Prilogu II., u slučaju da stranke ne postignu obostrano zadovoljavajuće rješenje tijekom savjetovanja predviđenih prethodnim člancima ili u slučaju otkaza Sporazuma od strane jedne od stranaka.

6. Prilozi I., II. i III., izjave 1., 2., 3. i 4., usuglašeni zapisnik i Protokol A, priloženi ovom Sporazumu, čine njegov sastavni dio.

Članak 11.

Ovaj je Sporazum sastavljen u dva primjerka na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i ukrajinskom jeziku, pri čemu je svaki od tih tekstova jednako vjerodostojan.

Съставено в Люксембург на oceмнадесети юни две хиляди и седма година.

Hecho en Luxemburgo, el dieciocho de junio de dos mil siete.

V Lucemburku dne osmnáctého června dva tisíce sedm.

Udfærdiget i Luxembourg den attende juni to tusind og syv.

Geschehen zu Luxemburg am achtzehnten Juni zweitausendsieben.

Kahe tuhande seitsmenda aasta juunikuu kaheksateistkümnendal päeval Luxembourgis.

Έγινε στo Λουξεμβούργο, στις δέκα οκτώ Ιουνίου δύο χιλιάδες επτά.

Done at Luxembourg, on the eighteenth day of June in the year two thousand and seven.

Sastavljeno u Luxembourgu osamnaestog lipnja dvije tisuće sedme.

Fait à Luxembourg, le dix-huit juin deux mille sept.

Fatto a Lussemburgo, addì diciotto giugno duemilasette.

Luksemburgā divtūkstoš septītā gada astoņpadsmitajā jūnijā.

Priimta Liuksemburge, du tūkstančiai septintųjų metų birželio aštuonioliktą dieną.

Kelt Luxembourgban, a kétezer-hetedik év június havának tizennyolcadik napján.

Magħmul fil-Lussemburgu, fit-tmintax-il jum ta' Ġunju tas-sena elfejn u sebgħa.

Gedaan te Luxemburg, de achttiende juni tweeduizend zeven.

Sporządzono w Luksemburgu dnia osiemnastego czerwca roku dwa tysiące siódmego.

Feito no Luxemburgo, em dezoito de Junho de dois mil e sete.

Întocmit la Luxemburg, optsprezece iunie două mii șapte.

V Luxemburgu osemnásteho júna dvetisícsedem.

V Luxembourgu, dne osemnajstega junija leta dva tisoč sedem.

Tehty Luxemburgissa kahdeksantenatoista päivänä kesäkuuta vuonna kaksituhattaseitsemän.

Som skedde i Luxemburg den artonde juni tjugohundrasju.

Вчинено у Люксембурзi у вiсiмнадцятий день червня двохтисячо сьомого року.

За Eвропейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Za Europsku zajednicu Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar За Eвропейське Спiвтовариство